
ΟΜΙΛΟΣ ΑΕΡΟΜΟΝΤΕΛΙΣΤΩΝ ΜΕΛΙΣΣΟΧΩΡΙΟΥ
Περιφερειακοί  Αγώνες  Αερομοντελισμού  
Κατηγορίας  Scale  F3C, F3C-GRB, F3C-GRA
1ο  ΕΝΗΜΕΡΩΤΙΚΟ  ΔΕΛΤΙΟ

Ο Όμιλος Αερομοντελιστών Μελισσοχωρίου, μετά από εισήγηση της Επιτροπής Αερομοντελισμού και απόφαση του Δ.Σ. της Ελληνικής Αεραθλητικής Ομοσπονδίας, προσκαλεί όλα τα σωματεία μέλη της ΕΛ.Α.Ο., με ενασχόληση στο αεράθλημα του Αερομοντελισμού, να λάβουν μέρος στους Περιφερειακούς Αγώνες ελικοπτέρων κατηγοριών F3C, F3C GR-B  F3C GR-A που θα γίνουν στο μοντελοδρόμιο του Συλλόγου, την Κυριακή 25  Οκτωβρίου 2009. Οι αγώνες αυτοί προσμετράνε στην αξιολόγηση των Σωματείων. 

· Τα σωματεία που επιθυμούν να λάβουν μέρος με αθλητές τους, στους εν λόγω αγώνες, καλούνται να στείλουν συμπληρωμένο το σχετικό έντυπο  στον οργανωτή το αργότερο  έως την Παρασκευή 17 Οκτωβρίου 2009. Συμμετοχές  πέραν  τη ημερομηνίας  αυτής δεν θα  γίνονται δεκτές.

Ακολουθούν όλες οι σχετικές πληροφορίες για τον αγώνα:

1.  Αγώνας:

Περιφερειακοί  Αγώνες Αερομοντελισμού κατηγορίας F3C F3C GR-A F3C-GR B. Δεν υπάρχει περιορισμός στον αριθμό των αθλητών που είναι δυνατόν να δηλώσει το κάθε σωματείο.

              Θα διεξαχθούν 2 βαθμολογούμενοι γύροι πτήσεων σε κάθε κατηγορία.

Για να διεξαχθούν οι αγώνες θα πρέπει στον τεχνικό έλεγχο που προηγείται των αγώνων να έχουν περάσει με επιτυχία τουλάχιστον 5 αθλητές. 
2.  Πρόγραμμα Αγώνων:

              Σάββατο  24 Οκτωβρίου       Σεμινάριο κριτών κατηγορίας F3C FAI 18:00
              Κυριακή  25  Οκτωβρίου       1ος Γύρος F3C-GR A                   09.00





1ος Γύρος F3C-GR Β

10:00






1ος Γύρος F3C  FAI

11:00

                                                                   2ος Γύρος F3C-GR A

12:30





2ος Γύρος F3C-GR A

13:30
              



2ος Γύρος F3C  FAI

14:30
Το ωρολόγιο πρόγραμμα είναι  δυνατόν να τροποποιηθεί ανάλογα με τον αριθμό των συμμετοχών.

Η συμμετοχή του αθλητή για να προσμετρηθεί στην αξιολόγηση του σωματείου θα πρέπει ο αθλητής αφενός να είναι παρών στον τεχνικό έλεγχο και αφετέρου να λάβει μέρος τουλάχιστον σε μία βαθμολογούμενη πτήση.

3.  Οργανωτής:

Οργανωτής είναι ο Όμιλος Αερομοντελιστών Μελισσοχωρίου . Την επίβλεψη της διοργάνωσης έχει η Επιτροπή  Αερομοντελισμού.

4.  Χώρος Αγώνων:

              Μοντελοδρόμιο ΟΑΜΕΛ, Μελισσοχώρι Λάρισας.

5.  Κριτές :

              Οι αγώνες θα κριθούν από 3 κριτές.

6.  Αθλητές :

Κάθε αθλητής πρέπει να είναι εγγεγραμμένος στο αθλητικό μητρώο της ΕΛΑΟ και να παρουσιάσει στην διάρκεια του τεχνικού ελέγχου το αθλητικό δελτίο που εκδίδει η ΕΛΑΟ. Κάθε σωματείο εκτός από τους αθλητές οφείλει να δηλώσει και τον αρχηγό της ομάδας. Αρχηγός Ομάδας είναι δυνατόν να είναι και αθλητής που συμμετέχει στους αγώνες. Στον τεχνικό έλεγχο είναι υποχρεωτικό να είναι παρών ο ίδιος ο αθλητής που λαμβάνει μέρος στον αγώνα. Για να γίνει επίσης δεκτή η δήλωση συμμετοχής, το σωματείο θα  πρέπει να μην έχει οικονομικές εκκρεμότητες  με την ΕΛΑΟ.
7.  Κανονισμοί Αγώνων :

Οι αγώνες θα διεξαχθούν σύμφωνα με τους ισχύοντες αγωνιστικούς κανονισμούς της Διεθνούς Αεροναυτικής Ομοσπονδίας (FAI).  Οι τρέχοντες  κανονισμοί υπάρχουν στο internet  www.fai.org/aeromodelling/.  Μετάφρασή τους υπάρχει επίσης  στο  internet www.elao.gr  στο τμήμα του αερομοντελισμού  καθώς επίσης και στην γραμματεία του κάθε σωματείου. 
8.  ΄Επαθλα:

Θα απονεμηθούν κύπελλα και αναμνηστικά διπλώματα στους τρεις πρώτους νικητές των αγώνων.  Η τελετή απονομής θα γίνει μετά το τέλος της  διεξαγωγής  των αγώνων.

9.  Συχνότητες :

              Επιτρέπεται η χρήση των παρακάτω περιοχών συχνοτήτων:

              34.995  έως  35.225  MHz
              40.665  έως  40.695  MHz
              και  2.4 GHz.

10. Υποβολή Ενστάσεων :

Είναι δυνατόν να υποβληθεί ένσταση σύμφωνα με τους αγωνιστικούς κανονισμούς της FAI, Section 4b, item B.14.  Η ένσταση  για να συζητηθεί από την  Ελλανόδικο επιτροπή πρέπει να συνοδεύεται υποχρεωτικά από το ποσό που προβλέπεται από τους διεθνείς κανονισμούς  (50 ) ευρώ, το οποίο θα  επιστραφεί  στο σωματείο, σε περίπτωση που η ένστασή του γίνει δεκτή.

Ένσταση είναι δυνατόν να υποβληθεί μόνο από τον αρχηγό της ομάδας, συμμετέχοντος σωματείου. Το σωματείο θεωρείται ότι μετέχει των αγώνων εφόσον αθλητής του παρουσιαστεί στον τεχνικό έλεγχο.

11.  Ασφάλιση :

Όλοι οι αθλητές που θα πάρουν μέρος στους αγώνες πρέπει να είναι ασφαλισμένοι για αστική ευθύνη έναντι τρίτων είτε στην ασφάλεια που προσφέρει η ΕΛΑΟ ή σε οποιαδήποτε άλλη ασφαλιστική εταιρεία.  Στην τελευταία περίπτωση μαζί με την δήλωση συμμετοχής θα πρέπει να κατατεθεί υποχρεωτικά και αντίγραφο του αντίστοιχου ασφαλιστηρίου συμβολαίου που να φαίνονται τόσο οι όροι όσο και η συμμετοχή του συμμετέχοντος στο συμβόλαιο αυτό.  Οι όροι θα πρέπει να είναι ισοδύναμοι σε όλο το εύρος κάλυψης με το συμβόλαιό της ΕΛΑΟ.
12.  Επικοινωνία :

Θα σταλεί 2ο  ενημερωτικό δελτίο  την  Τετάρτη 21 Οκτωβρίου 2009, σε όσα σωματεία  έχουν δηλώσει συμμετοχή, με όλες τις τελευταίες πληροφορίες για τον αγώνα.  Για οποιαδήποτε  διευκρίνιση  είναι δυνατόν να επικοινωνείτε  με  email : info@oamel.gr η με τον πρόεδρο του συλλόγου στο 6974003062
Περιφερειακοί  Αγώνες Αερομοντελισμού 
Κατηγορία F3C, F3C-GR A, F3C-GR B
24 και 25  Οκτωβρίου  2009

